
OPĆINA KLIS
SPLITSKO-DALMATINSKA ŽUPANIJA
	OPĆINSKI  NAČELNIK 

KLASA: 008-02/26-01/01
URBROJ: 2181-27-01-26-20
U Klisu, 14. listopada 2026. godine

        Na temelju članka 11. Zakona o pravu na pristup informacijama („Narodne novine“ broj 25/13, 85/15, 69/22) i članka 50. Statuta Općine Klis („Službeni vjesnik Općine Klis“ br. 2/26, 8/26), Općinski načelnik dana 14. listopada 2026. godine donosi

                                       
Z A K LJ U Č A K
o provođenju javnog savjetovanja
I.
Utvrđuje se nacrt Odluke o grobljima, te se isti upućuje na savjetovanje s javnošću.

II.

Savjetovanje s javnošću provodi se s ciljem da se širi krug zainteresiranih osoba s područja Općine Klis uključi u pripremu konačnog nacrta Odluke o grobljima.
Na taj se način želi upoznati javnost s nacrtom prijedloga Odluke te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja Odluke i u konačnosti ugrađeno u odredbe Odluke.
III.
Pravni temelj za izradu i donošenje Odluke o grobljima je članak 9. Zakona o grobljima (Narodne novine broj 78/25, 80/25).



IV.
Nacrt prijedloga Odluke o grobljima daje se na savjetovanje s javnošću u razdoblju od 14. listopada 2026. godine do 14. studenoga 2026. godine.
V.
Tijekom trajanja postupka savjetovanja s javnošću nacrt prijedloga Odluke o grobljima bit će izložen na mrežnoj stranici Općine Klis www.klis.hr.
VI.
Mišljenja, prijedlozi i primjedbe koji će se dostaviti, obradit će nositelj izrade nacrta prijedloga Odluke, te o tome sačiniti Izvješće.
VII.
Ovaj Zaključak stupa na snagu danom donošenja.


OPĆINSKI NAČELNIK
Jakov Vetma, v.r

